देवरिया। कांग्रेस पार्टी दिल्ली लूट रही हैं और मायावती उत्तर प्रदेश लूट रही है, और यह सब हो रहा है आप मतदाता लोगों की वजह से। आप लोगों ने ऐसी ही सरकार चुनी है जो हर जगह लूट खसोट कर रही है। यह कहना है भारतीय जनता पार्टी के राष्ट्रीय अध्यक्ष नितिन गडकरी का। वे मंगलवार को प्रदेश भाजपा अध्यक्ष सूर्य प्रताप शाही के पथरदेवा विधान सभा में देसही देवरिया स्थित पकड़ी वीरभद्र इण्टर कालेज के मैदान एक चुनावी जनसभा को सम्बोधित कर रहे थे। उन्होंने कहा कि जब तक देश में जातिवादी व्यवस्था रहेगी तब तक न तो देश से गरीबी समाप्त होगी और न ही देश का विकास होगा।